หอแต๋วแตก แหกหลีหู

หอแต๋วแตก แหกหลีหู () เป็นภาพยนตร์ไทยแนวตลก ภาพยนตร์ภาคที่ 11 ในภาพยนตร์ชุดหอแต๋วแตก กำกับโดย พชร์ อานนท์ ผลิตโดย เอ็ม สตูดิโอ นำแสดงโดย เจริญพร อ่อนละม้าย, จาตุรงค์ พลบูรณ์, วีรดิษฐ์ ศรีมาลัย, กฤษฏิ์กุล ชุมแก้ว, พันกร บุณยะจินดา, เดี่ยว จารุกิตติ์, ธีระวัฒน์ บุตรตะยา, อนิวัต ประทุมถิ่น, ชาติศักดิ์ มหาทา, เพชร กมุทมาศ, ฉัตรชัย เพียงอภิชาติ, อภิเชษฐ์ เอติรัตนะ และน้องหลิน ท่าขอนยางเดิมมีกำหนดฉายวันแรกในวันที่ 12 สิงหาคม พ.ศ. 2568 ก่อนจะเลื่อนวันฉายขยับมาเป็นวันที่ 25 ธันวาคม พ.ศ. 2568

 เนื้อเรื่อง 
เหตุการณ์การสิ้นพระชนม์อย่างเป็นปริศนาของฮองเฮาได้ก่อให้เกิดความสับสนภายในวัง จึงทำให้ขุนนางระดับสูงพยายามปกปิดข้อมูลและดำเนินการสืบหาสาเหตุที่แท้จริงของเหตุการณ์ที่เกิดขึ้น เพื่อค้นหาว่าใครอยู่เบื้องหลัง ขุนนางจึงตัดสินใจเชิญสตรีผู้มีรูปลักษณ์ใกล้เคียงกับฮองเฮาให้มาปฏิบัติหน้าที่สวมรอยชั่วคราวเพื่อป้องกันความปั่นป่วนภายในวัง ในระหว่างปฏิบัติหน้าที่ ได้พบเบาะแสเกี่ยวกับความขัดแย้งฝ่ายใน ทั้งความอิจฉาริษยา การแย่งชิง และการทุจริตที่เกิดขึ้นท่ามกลางเหล่าสนมจำนวนมาก ส่งผลให้บทบาทและอิทธิพลการบริหารภายในวังลดลง

 นักแสดง 
 นักแสดงหลัก นักแสดง  รับบท จตุรงค์ พลบูรณ์  เจ๊แต๋ว (หลีหู ไทเฮา/ฮองเฮาหลีหู) เจริญพร อ่อนละม้าย  แพนเค้ก (เจินเค้ก/สนมหลูเป่ย) วีรดิษฐ์ ศรีมาลัย  อาโคย (ราชครู) นักแสดงสมทบ พันกร บุณยะจินดา  หม่า ต้วน เดี่ยว จารุกิตติ์ (จูดี้)  สนมหยีฟู่ กฤษฏิ์กุล ชุมแก้ว (แต๋ง กะเทยธรรม)  สนมเกาหยี ธีระวัฒน์ บุตรตะยา (ดุจดิว กะเทยธรรม)  เกากี ฉัตรชัย เพียงอภิชาติ  ชางยิก อนิวัต ประทุมถิ่น (นารา เครปกะเทย)  ปั่นหยี ชาติศักดิ์ มหาทา (เอแคลร์ จือปาก)  ถ่างหยี เพชร กมุทมาศ (เพชร ปากปลาร้าหน้าเป๊ะ)  ผีพี่ อัครัช จิตตะศิริ  หมิง หมิง อภิเชษฐ์ เอติรัตนะ  นางโลม น้องหลิน ท่าขอนยาง  องค์หญิงเซียวส่าน  องอาจ เจียมเจริญพรกุล  กง กง ไพรวัลย์ วรรณบุตร  สนมเขย่งหยี ปรมะ อิ่มอโนทัย  เจี่ยหลุน เฌอมาวีร์ สุวรรณภาณุโชค  จ้าว หลู่ ซื่อ อนันต์ เสมาทอง  ฉีเหม็ง ณภควัต เกตุตรีกร  องค์ชายใหญ่ กรินทร์ วิธสุวรรณ  องค์ชายสอง พีรัชชัย พรประเสริฐถาวร  องค์ชายสาม ธุวานนท์ ไตรคุป  องค์ชายสี่ นักแสดงรับเชิญพิเศษ ณวรชา พินิจโรคากร  (หมอปลาย พรายกระซิบ)  อาจารย์หญิง จีรพันธ์ เพชรขาว (หมอปลา มือปราบสัมภเวสี)  อาจารย์ปลา รัตนา ดำรงธนไพศาล  ท่องโก๋ 

 การประชาสัมพันธ์ 
ในเดือนธันวาคม พ.ศ. 2567 มีการเผยแพร่โปสเตอร์ของภาพยนตร์ภาคใหม่ในภาพยนตร์ชุดหอแต๋วแตกที่อยู่ระหว่างการสร้าง โดยมีชื่อว่า หอแต๋วแตก แหกหัวกับไส้

ในเดือนมกราคม พ.ศ. 2568 พชร์ อานนท์ ประกาศผ่านสื่อสังคมถึงภาพยนตร์เรื่องใหม่ภายใต้ชื่อ หอแต๋วแตก แหกหลีหู ซึ่งเป็นการประกาศชื่อเรื่องอย่างเป็นทางการ ต่อมาในเดือนตุลาคมปีเดียวกันได้ประกาศรายชื่อนักแสดงที่เข้าร่วมการแสดงในภาพยนตร์เรื่องนี้ ในวันที่ 24 ธันวาคม พ.ศ. 2568 มีการจัดกิจกรรมกาล่าพรีเมียร์ วันแหก หลีหู ณ โรงภาพยนตร์พารากอน ซีนีเพล็กซ์ สยามพารากอน  แขวงปทุมวัน เขตปทุมวัน กรุงเทพมหานคร โดยให้ผู้เข้าร่วมกิจกรรมแต่งกายในธีมชุดจีนเข้าร่วมเดินพรมแดงกับนักแสดงภาพยนตร์

 เพลงประกอบ 

 อ้างอิง 

 แหล่งข้อมูลอื่น